**Opis predmetu zákazky**

1. **Názov predmetu zákazky**:

Pracovná lezecká obuv

1. **Lezecká obuv**:

1 030 párov – v rozsahu veľkostí EU (pánske): 38,39,40,41,42,43,44,45,46,47,48. Na základe, ktorých obstarávateľ stanoví veľkostný sortiment.

1. **Hlavný CPV kód:**

35110000-8 Hasičské, záchranárske a bezpečnostné vybavenie

1. **Všeobecné vymedzenie predmetu zákazky:**

Predmetom tejto zákazky je šnurovacia obuv pre potreby príslušníkov Hasičského a záchranného zboru zaradených v lezeckých skupinách.

1. **Parametre predmetu zákazky:**

Šnurovacia obuv je určená na vykonávanie záchranných prác a iných činností vo výškach a nad voľnými hĺbkami v Hasičskom a záchrannom zbore.

1. **Miesto plnenia:**

Dodávateľ zabezpečí dodanie tovaru do Centrálneho skladu Záchrannej brigády Hasičského a záchranného zboru v Žiline, Bánovská cesta 8111, 010 01 Žilina.

1. **Termín plnenia:**

Na základe jednotlivých objednávok. Lehota na dodanie tovaru po vystavení objednávky je 3 mesiace. Zmluva bude platná na 36 mesiacov.

**Pracovná lezecká obuv**

**POPIS VÝROBKU:** Pracovná lezecká obuv členková (polosárová) uzatváraná šnurovaním, s gumovou podošvou a polyuretánovou medzipodošvou.

**POUŽITIE:** pre potreby príslušníkov Hasičského a záchranného zboru zaradených v lezeckých skupinách.

**Požadovaná technická špecifikácia, parametre a funkcionality**

**1. OCHRANNÉ VLASTNOSTI:**

1. ochrana pri dlhodobej chôdzi alebo státí - absorpcia energie v oblasti päty
2. ochrana proti nepriaznivému prostrediu (vlhké prostredie) - odolnosť vrchu proti prieniku a absorpcii vody, odolnosť kompletnej obuvi proti vode
3. ochrana proti nepriaznivému prostrediu (chladné prostredie) - izolácia podošvového komplexu proti chladu
4. ochrana proti nepriaznivému prostrediu (horúce prostredie) - izolácia podošvového komplexu proti teplu

**Požadovaná technická špecifikácia, parametre a funkcionality**

**2. NORMY, POŽIADAVKY A ZNAČENIE**

1. EN ISO 20347:2012 OB SRC CI HI E WR
2. Požiadavky a skúšobné metódy na zistenie antibakteriálnych vlastnosti vkladacích stielok sú uvedené v nasledujúcej tabuľke:

|  |  |  |
| --- | --- | --- |
| Parameter | Skúšobná norma | Požadovaná hodnota |
| Stanovenie účinku antibakteriálnej aktivity* -redukcia baktérií po 24 hodinách
* Staphylococcus aureus
* Klebsiella pneumoniae
* -hodnota antibakterálneho účinku A
* Staphylococcus aureus
* Klebsiella pneumoniae
 | AATCC 100-2019aleboEN ISO 20743:2013, čl. 10.1 | min. 99,9 %min. 99,9 %> 3> 3 |

**Požadovaná technická špecifikácia, parametre a funkcionality**

**3. CHARAKTERISTIKA MATERIÁLOV**

1. **Vrchové prevedenie**:

Vrch obuvi je tvorený z hydrofóbnych textilných a/alebo usňových materiálov. Po obvode obuvi je gumová obsádzka.

1. **Podšívka priehlavku, zadného dielca a našívacia stielka:**

textília s membránou

1. **Vkladacia stielka:**

anatomicky tvarovaná, antibakteriálna

1. **Medzipodošva:**

Polyuretánová

1. **Podošva:**

gumová, umožňujúca upnutie poloautomatických mačiek, s dezénom v klenkovej časti podošvy umožňujúcim bezpečný pohyb po rebríkoch

**Požadovaná technická špecifikácia, parametre a funkcionality**

**4. OZNAČENIE OBUVI**

1. Na oboch pol pároch každého páru musí byť označenie CE, ako aj označenie v súlade s normou EN ISO 20347:2012 a nariadením EP a Rady (EÚ) 2016/425.

**Požadovaná technická špecifikácia, parametre a funkcionality**

**5. OSTATNÉ POŽIADAVKY NA PREDMET ZÁKAZKY**

1. **KATEGÓRIA OOP:** II.
2. **VEĽKOSTI:** 38,39,40,41,42,43,44,45,46,47,48 (európske číslovanie)
3. **HMOTNOSŤ:** hmotnosť 1 páru maximálne 1900 g pre veľkosť 42
4. **ROK VÝROBY**: nie starší ako 2022
5. **Balenie:** Obuv musí byť balená po 1 páre v krabici a prepravovaná v 5 párovom kartóne. Pri obuvi musia byť pribalené Pokyny a informácie výrobcu o zásadách správneho používania a ošetrovania obuvi a Vyhlásenie o zhode v prípade, že výrobca ho nemá uverejnené na webovej stránke. Na krabici musí byť uvedený názov výrobcu, označenie druhu obuvi a veľkostné číslo

**6. Požadované doklady a vzorky**

1. EÚ vyhlásenie o zhode podľa Nariadenia EP a Rady (EÚ) 2016/425,
2. Certifikát EÚ skúšky typu,
3. Záverečný protokol o posúdení typu výrobku k Certifikátu EÚ skúšky typu,
4. Protokol o skúškach z akreditovaného skúšobného laboratória (všetky skúšky musia byť akreditované) na zistenie antibakteriálnych vlastnosti vkladacích stielok
5. Pokyny a informácie výrobcu v zmysle príslušných noriem a podľa bodu 1.4 prílohy II Nariadenia EP a Rady (EÚ) 2016/425 v slovenskom jazyku,
6. Materiálové listy na všetky vrchové materiály, podšívkový materiál a podošvu.:
7. Predložiť 1 ks základného vrchového materiálu (formát A5).
8. Predložiť 1 ks podošvy (akékoľvek veľkostné číslo).
9. Predložiť 1 pár vzorky obuvi podľa tohto opisu predmetu zákazky vo veľkostnom čísle 42

(Predloženie vzorky v zmysle písm. h),i),j) je potrebné zaslať najneskôr do konca lehoty na predkladanie ponúk. Adresa: Ministerstvo vnútra, Pribinova 2, 812 72 Bratislava, odbor verejné obstarávanie. Na prednú stranu zásielky je potrebné uviesť: Lezecká obuv – vzorky. Obsahom zásielky musia byť predmetné vzorky a identifikačné údaje uchádzača. Po vyhodnotení ponúk budú vzorky vrátené naspäť na adresu uchádzača.)

|  |
| --- |
| **Iné požiadavky:**  |
| 1. Predložiť kompletnú dokumentáciu  výrobku ohľadne skladovania, používania, čistenia, údržbe, nastavovaní a dezinfekcii; prostriedky na čistenie, údržbu a dezinfekciu odporúčané výrobcom a nesmú mať žiadny nepriaznivý účinok na požadovaný tovar alebo na používateľa, ak sa používajú v súlade s príslušnou dokumentáciou. Tieto pokyny musia byť presné a zrozumiteľné. Potrebné dokumenty musia byť v slovenskom jazyku.
 |
| 1. Kúpna zmluva bude podpísaná na obdobie 24 mesiacov. Tovar bude dodaný na základe jednotlivých objednávok vyplývajúcich z kúpnej zmluvy.
 |
| 1. V rámci predloženia ponuky žiadame uchádzača o predloženie vlastného návrhu plnenia.
 |
| 1. Veľkosti topánok musia byť dodané podľa požiadaviek obstarávateľa bez rozdielu ceny.
 |
| 1. Dodávateľ musí do 14 dní od podpisu zmluvy zabezpečiť veľkostnú tabuľku, kde bude určená veľkosť EU, veľkosť UK a veľkosť v cm.

(miesto predloženia vzorky: Prezídium Hasičského a záchranného zboru, por. Ing. Daniel Húšek, Drieňová 22, 826 86 Bratislava.) |
| 1. Dodávateľ musí do 14 dní od podpisu zmluvy zabezpečiť pre obstarávateľa 1 pár obuvi z nasledujúcich veľkostí EU (pánske): 38,39,40,41,42,43,44,45,46,47,48. Na základe, ktorých obstarávateľ stanoví veľkostný sortiment.

(miesto predloženia vzorky: Prezídium Hasičského a záchranného zboru, por. Ing. Daniel Húšek, Drieňová 22, 826 86 Bratislava.) |
| 1. Cena musí zahŕňať všetky náklady súvisiace s dodaním požadovaného predmetu zákazky.
 |
| 1. Tovar bude dodaný na základe jednotlivých objednávok vyplývajúcich z Kúpnej zmluvy. Zmluva bude platná na obdobie 36 mesiacov. Lehota na dodanie tovaru po vystavení objednávky je 3 mesiace. Tovar bude dodávaný do Centrálneho skladu Záchrannej brigády Hasičského a záchranného zboru v Žiline, Bánovská cesta 8111, 010 01 Žilina.
 |
| 1. Výrobok musí byť dodaný v skompletizovanom stave.
 |
| 1. Doba poskytovanej záruky musí byť minimálne 24 mesiacov od dodania tovaru.
 |
| 1. Záruka musí začať plynúť odo dňa prevzatia predmetu obstarávania kupujúcim pričom rozhodujúcim je dátum uvedený na  preberacom a odovzdávacom protokole k dodávke predmetu obstarávania konkrétnemu odberateľovi.
 |
| 1. Ak je dodávateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento dodávateľ nebude pri plnení Zmluvy fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z..
 |
| 1. Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t. j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.
 |
| 1. Objednávateľ upozorňuje dodávateľa, že v súvislosti s účinnosťou zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) prišlo ku zmene ustanovení zákona týkajúcich sa preukazovania splnenia podmienok účasti týkajúcich sa osobného postavenia v zmysle § 32. ods. 1 zákona.
 |

|  |
| --- |
| **Doplňujúce informácie pre uchádzača:** |
| Priebeh objednávok jednotlivých veľkostí obuvi. Výherca musí predložiť vzorky do 14 dní od podpisu zmluvy v počte 1ks z každej veľkosti (38 až 48) v zmysle Opisu predmetu zákazky časť 1, iné požiadavky, písm. f). Výherca súťaže nebude dodávať tovar naraz ale na základe objednávok, najneskôr však do 36 mesiacov od platnosti zmluvy. Predpokladaný počet objednávok je 8 (pre každý kraj). Verejný obstarávateľ po dodaní vzorky bude distribuovať predmetné vzorky po jednotlivých krajských riaditeľstvách Hasičského a záchranného zboru. Na zistenie veľkostného sortimentu v každom kraji si Verejný obstarávateľ vyhradzuje 1 mesačnú lehotu. Verejný obstarávateľ začne v Bratislavskom kraji, kde v priebehu jedného mesiaca zistí presný počet veľkostného sortimentu. Následne vystaví objednávku dodávateľovi. Po Bratislavskom kraji bude nasledovať Trnavský kraj, kde bude postup rovnaký. Rovnako sa bude postupovať pri zvyšných krajoch.* Bratislavsky kraj – predpokladaný počet párov cca 90. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Bratislavský kraj a následne vystaví objednávku dodávateľovi.
* Trnavský kraj – predpokladaný počet párov cca 90. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Trnavský kraj a následne vystaví objednávku dodávateľovi.
* Nitrianský kraj - predpokladaný počet párov cca 125. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Nitrianský kraj a následne vystaví objednávku dodávateľovi.
* Trenčiansky kraj - predpokladaný počet párov cca 110. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Trenčiansky kraj a následne vystaví objednávku dodávateľovi.
* Banskobystrický kraj - predpokladaný počet párov cca 180. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Banskobystrický kraj a následne vystaví objednávku dodávateľovi.
* Žilinský kraj - predpokladaný počet párov cca 120. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Žilinský kraj a následne vystaví objednávku dodávateľovi.
* Prešovský kraj - predpokladaný počet párov cca 154. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Prešovský kraj a následne vystaví objednávku dodávateľovi.
* Košický kraj - predpokladaný počet párov cca 163. Verejný obstarávateľ v priebehu 1 mesiaca zistí presný počet jednotlivých veľkostí obuvi pre Košický kraj a následne vystaví objednávku dodávateľovi.

Lehota na dodanie tovaru po vystavené objednávky je 3 mesiace. Tovar sa bude dodávať do Centrálneho skladu Záchrannej brigády Hasičského a záchranného zboru v Žiline, Bánovská cesta 8111, 010 01 Žilina.  |